|  |
| --- |
| **FORSLAG TIL POLITIK FOR FRIVILLIGHED OG BORGERINDDRAGELSE** |

|  |  |
| --- | --- |
| Vision | Hvor vil Kommunalbestyrelsen hen på frivilligheds- og borgerinddragelsesområdet og hvad vil vi være kendt for?” |
|  | Alle borgere, foreninger og virksomheder i Vordingborg Kommune oplever, at dialog og involvering skaber bedre løsninger og, at det er attraktivt og meningsfuldt at påtage sig et aktivt medborgerskab.  Alle aktører oplever en stolthed over de tilbud og muligheder, der bliver skabt, som smitter af på kommunens udviklingsmuligheder og omdømme. |

|  |  |
| --- | --- |
| Politiske  målsætninger | Hvordan indfris visionen? |
|  | Vordingborg Kommune ved, at det frivillige engagement og det aktive medborgerskab er en væsentlig forudsætning for at skabe sammenhængskraft og udvikling i lokalsamfundet og i kommunen. Derfor ligger det os meget på sinde at borgere, frivillige og virksomheder oplever, at det giver mening at bidrage og tage aktiv del i lokalsamfundet.   * Vi tænker muligheder for frivillighed og for nye samarbejdsformer ind som en naturlig del af nye opgaver, projekter eller udfordringer, så vi sammen kan finde. * Vi sikrer, at der gennem hele viften af inddragelses- og samarbejdsformer sker involvering af og dialog mellem borgerne, frivillige ildsjæle og kommunen, når vi skaber eller bidrager til nye løsninger og * Vi fremmer nye samarbejdsformer på kryds og tværs mellem aktive medborgere, foreninger, virksomheder og de kommunale institutioner. * Vi kommunikerer tydeligt og klart om vilkår og muligheder, fordi det giver de frivillige de bedste muligheder for at handle og lave lokale løsninger. |

|  |  |
| --- | --- |
| Effekt | Hvilken effekt vil vi opnå og hvordan vil vi måle om vi får den ønskede effekt? |
|  | * Borgerne oplever, at de bliver hørt og involveret forud for nye væsentlige tiltag og løsninger iværksættes og, at det nytter at engagere sig i det frivillig arbejde. * Vordingborg Kommune bruger forhøringer som et aktivt element i forarbejdet til nye tiltag, og borgernes input fremgår tydeligt, når materialet fremlægges til politisk behandling. * Det er nemt at søge råd og vejledning hos kommunen, når aktive medborgere, foreninger eller virksomheder har en ide, et projekt eller ønsker at lave en lokal strategi eller skal lave en ansøgning til en fond. * Der er skabt konkrete modeller for nye samarbejds- og driftsformer, der bidrager til at skabe bæredygtige aktiviteter. * Der gennemføres flere aktiviteter og tilbud med deltagelse af en bred gruppe af borgere såsom unge, børnefamilier, nydanskere, flygtninge, seniorer mv. * Der er skabt nye tiltag, der i praksis demonstrerer innovativt samarbejde mellem lokale virksomheder, frivillige og Vordingborg Kommune. * Der er skabt flere partnerskaber mellem Vordingborg Kommune og lokale aktører om drift og vedligeholdelse af lokale anlæg. * Frivillige oplever, at Vordingborg Kommune understøtter med kompetenceudvikling, der matcher relevante behov. |

|  |  |
| --- | --- |
| Bilag | Beslutningsgrundlag |
|  | Nærdemokratimodel |

|  |  |
| --- | --- |
| Dato | Dato for vedtagelse i Kommunalbestyrelsen |
|  | 26-01-2017 |